Imtella' Mejju 29, 2021 Minkejja s-servizz offrut b'xejn sabiex jinġabar skart goff xi nies xorta jagħżlu li jibqgħu jarmu barra b'mod irresponsabbli. Taħt it-tabella tarmix żibel hawn, uħud xorta għażlu li jħallu l-iskart tagħhom fuq il-bankina fi Triq is-Sultana, Raħal Ġdid. Ritratti mibgħuta lil tvm.com.mt juru li l-bankina bħalissa tinsab mimlija kull tip ta' skart tant li wieħed lanqas jista' jimxi fuqha. L-iskart mormi fuq il-bankina jvarja u saħansitra tremiet ukoll friġġ.